C 45/30
SK
Úradný vestník Európskej únie
6.2.2023
Dôvody a hlavné tvrdenia Na podporu svojej žaloby žalobkyňa uvádza štyri žalobné dôvody, ktoré sú v podstate rovnaké alebo podobné ako žalobné dôvody uvedené vo veci T-555/22, Francúzsko/Komisia.
Žaloba podaná 16. decembra 2022 – PB/SRB (Vec T-789/22) (2023/C 45/39) Jazyk konania: francúzština Účastníci konania Žalobca: PB (v zastúpení: N. de Montigny, advokátka) Žalovaná: Jednotná rada pre riešenie krízových situácií (SRB)
Návrhy Žalobca navrhuje, aby Všeobecný súd: — zrušil rozhodnutie z 15. februára 2022, — pokiaľ je to potrebné, zrušil rozhodnutie zo 6. septembra 2022, ktorým sa zamieta sťažnosť, — uložil žalovanej povinnosť zaplatiť žalobcovi sumu vo výške 50 000 eur ako náhradu škody spôsobenej porušením jeho práva byť vypočutý a jeho práva na obranu, — uložil žalovanej povinnosť nahradiť trovy konania.
Dôvody a hlavné tvrdenia Žalobca na podporu svojej žaloby podanej proti rozhodnutiu Jednotnej rady pre riešenie krízových situácií (SRB), ktorým sa zamieta jeho žiadosť o pomoc, uvádza tri žalobné dôvody. 1.
Prvý žalobný dôvod sa zakladá na porušení práva žalobcu na obranu a na procesných pochybeniach.
V rámci prvej časti žalobca uvádza porušenie zásady transparentnosti, nemožnosť veriť v nezávislosť orgánu oprávneného uzatvárať pracovné zmluvy (ďalej len „OOUPZ“), ako aj odmietnutie prístupu k informáciám a podstatným dôkazom spisu.
V rámci druhej časti žalobca uvádza porušenie zásady dôvernosti pri posudzovaní jeho žiadosti o pomoc, nesplnenie procesných záruk, nevykonanie spravodlivého a objektívneho konania a napokon porušenie článkov 4.2 a 4.3 všeobecných vykonávajúcich predpisov týkajúcich sa obťažovania.
V rámci tretej časti žalobca poukazuje na neexistenciu objektívnej a subjektívnej nestrannosti, ako aj na existenciu konfliktov záujmov, v dôsledku čoho bola jeho žiadosť o pomoc nesprávne posúdená.
V rámci štvrtej časti žalobca poukazuje na porušenie práva byť skutočne vypočutý zo strany OOUPZ. 2.
Druhý žalobný dôvod sa zakladá na porušení článku 24 Služobného poriadku úradníkov Európskej únie (ďalej „služobný poriadok“), na porušení povinnosti pomoci a starostlivosti, ako aj na nesprávnej správe vecí verejných. 3.
Tretí žalobný dôvod sa zakladá na zjavne nesprávnom posúdení a porušení článku 12a služobného poriadku.